CELEX: 32009D0960
Language: et
Date: 2009-12-14 00:00:00
Title: Komisjoni otsus, 14. detsember 2009 , millega muudetakse komisjoni otsust 2004/407/EÜ seoses fotograafilise želatiini Tšehhi Vabariiki importimise lubamisega (teatavaks tehtud numbri K(2009) 9899 all)

16.12.2009   
            
            
               ET
            
            
               Euroopa Liidu Teataja
            
            
               L 330/82
            
         
      KOMISJONI OTSUS,
   14. detsember 2009,
   millega muudetakse komisjoni otsust 2004/407/EÜ seoses fotograafilise želatiini Tšehhi Vabariiki importimise lubamisega
   (teatavaks tehtud numbri K(2009) 9899 all)
   (Ainult hollandi-, inglis-, prantsus-, saksa- ja tšehhikeelne tekst on autentsed)
   (2009/960/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 4 lõiget 4 ja artikli 32 lõiget 1,
   ning arvestades järgmist:
   
               (1)
            
            
               Määrusega (EÜ) nr 1774/2002 on keelatud loomsete kõrvalsaaduste ja töödeldud toodete import liitu ja transiit läbi liidu, välja arvatud juhul, kui see toimub nimetatud määruse kohaselt.
            
         
               (2)
            
            
               Komisjoni 26. aprilli 2004. aasta otsuses 2004/407/EÜ (Euroopa Parlamendi ja nõukogu määruse (EÜ) nr 1774/2002 kohaste üleminekuaja sanitaar- ja sertifitseerimiseeskirjade kohta seoses fotograafilise želatiini impordiga teatavatest kolmandatest riikidest) (2) on sätestatud, et Belgia, Luksemburg, Madalamaad ja Ühendkuningriik võivad lubada importida teatavat üksnes fototööstuses kasutamiseks ettenähtud želatiini (fotograafiline želatiin) kooskõlas selles otsuses sätestatud tingimustega.
            
         
               (3)
            
            
               Otsuses 2004/407/EÜ on sätestatud, et fotograafilist želatiini lubatakse importida vaid kõnealuses otsuse lisas loetletud kolmandatest riikidest, nimelt Jaapanist ja Ameerika Ühendriikidest. Selle otsuse kohaselt tuleb selleks, et vältida ohtu inimeste ja loomade tervisele, täita impordisaadetiste veol sihtettevõttesse rangeid edasitoimetamistingimusi.
            
         
               (4)
            
            
               Tšehhi Vabariik on esitanud taotluse fotograafilise želatiini impordi lubamiseks nimetatud riikidest tema territooriumil asuvasse ettevõttesse. Tšehhi Vabariik on kinnitanud, et saadetiste veol täidetakse otsuse 2004/407/EÜ kohaseid rangeid edasitoimetamistingimusi, tagamaks inimeste ja loomade tervise ohutust.
            
         
               (5)
            
            
               Seepärast ning kuni loomsete kõrvalsaaduste importi käsitlevate tehniliste nõuete läbivaatamiseni (muudetud Euroopa Parlamendi ja nõukogu loomsete kõrvalsaaduste määruse (EÜ) nr 1069/2009 alusel) (3) peaks Tšehhi Vabariigil lubama importida fotograafilist želatiini tingimusel, et täidetakse otsuses 2004/407/EÜ sätestatud nõudeid. Siiski võib kõnealune import geograafilistel põhjustel toimuda Saksamaa kaudu.
            
         
               (6)
            
            
               Otsust 2004/407/EÜ tuleks vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2004/407/EÜ muudetakse järgmiselt:
   
               1)
            
            
               artikkel 1 asendatakse järgmisega:
               „Artikkel 1
               Fotograafilise želatiini importimisega seotud erand
               Erandina määruse (EÜ) nr 1774/2002 artikli 29 lõikest 1 lubavad Belgia, Luksemburg, Madalmaad, Tšehhi Vabariik ja Ühendkuningriik importida kõnealuse määruse kohaselt 1. kategooria materjaliks liigitatud veiste selgroogu sisaldavast materjalist toodetud ja üksnes fototööstuses kasutamiseks ettenähtud želatiini (fotograafiline želatiin) vastavalt käesolevas otsuses sätestatud tingimustele.”;
            
         
               2)
            
            
               artikkel 9 asendatakse järgmisega:
               „Artikkel 9
               Adressaadid
               Käesolev otsus on adresseeritud Belgia Kuningriigile, Luksemburgi Suurhertsogiriigile, Madalmaade Kuningriigile, Suurbritannia ja Põhja-Iiri Ühendkuningriigile ning Tšehhi Vabariigile.”;
            
         
               3)
            
            
               I ja III lisa muudetakse vastavalt käesoleva otsuse lisale.
            
         Artikkel 2
   Käesolevat otsust kohaldatakse alates 1. jaanuarist 2010.
   Artikkel 3
   Käesolev otsus on adresseeritud Belgia Kuningriigile, Luksemburgi Suurhertsogiriigile, Madalmaade Kuningriigile, Suurbritannia ja Põhja-Iiri Ühendkuningriigile ning Tšehhi Vabariigile.
   
      Brüssel, 14. detsember 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 273, 10.10.2002, lk 1.
   
      (2)  ELT L 151, 30.4.2004, lk 11.
   
      (3)  ELT L 300, 14.11.2009, lk 1.
   
      LISA
      I ja III lisa muudetakse järgmiselt.
      
                  1.
               
               
                  I lisa asendatakse järgmisega:
                  
                     „I LISA
                     
                        Kolmandad riigid ja päritoluettevõtted, sihtliikmesriigid, liitu esimese sisenemise piiripunktid ja heakskiidetud fotograafiaettevõtted
                     
                     
                                 Kolmas päritoluriik
                              
                              
                                 Päritoluettevõte
                              
                              
                                 Sihtliikmesriik
                              
                              
                                 Liitu esimese sisenemise piiripunktid
                              
                              
                                 Heakskiidetud fotograafiaettevõtted
                              
                           
                                 Jaapan
                              
                              
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 – 0024 Jaapan
                                          
                                       
                                             Jellie Co. ltd.
                                          
                                       
                                             7-1, Wakabayashi 2-Chome,
                                          
                                       
                                             Wakabayashi-ku,
                                          
                                       
                                             Sendai-city, Miyagi,
                                          
                                       
                                             982 Jaapan
                                          
                                       
                                             NIPPI Inc. Gelatin Division
                                          
                                       
                                             1 Yumizawa-Cho
                                          
                                       
                                             Fujinomiya City Shizuoka
                                          
                                       
                                             418 – 0073 Jaapan
                                          
                                       
                              
                                 Madalmaad
                              
                              
                                 Rotterdam
                              
                              
                                 
                                             FUJIFILM Europe B.V.,
                                          
                                       
                                             Oudenstaart 1
                                          
                                       
                                             5047 TK Tilburg,
                                          
                                       
                                             Madalmaad
                                          
                                       
                           
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 – 0024, Jaapan
                                          
                                       
                              
                                 Ühendkuningriik
                              
                              
                                 Liverpool Felixstowe
                              
                              
                                 
                                             Kodak Ltd Headstone Drive, Harrow, MIDDX
                                          
                                       
                                             HA4 4TY,
                                          
                                       
                                             Ühendkuningriik
                                          
                                       
                           
                                 Tšehhi Vabariik
                              
                              
                                 Hamburg
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             Tšehhi Vabariik
                                          
                                       
                           
                                 Ameerika Ühendriigid
                              
                              
                                 
                                             Eastman Gelatine Corporation,
                                          
                                       
                                             227 Washington Street,
                                          
                                       
                                             Peabody, MA, 01960 Ameerika Ühendriigid
                                          
                                       
                                             Gelita North America,
                                          
                                       
                                             2445 Port Neal Industrial Road Sergeant Bluff, Iowa, 51054 Ameerika Ühendriigid
                                          
                                       
                              
                                 Luksemburg
                              
                              
                                 Antwerp
                                 Zaventem
                                 Luxembourg
                              
                              
                                 
                                             DuPont Teijin
                                          
                                       
                                             Luxembourg SA
                                          
                                       
                                             PO Box 1681
                                          
                                       
                                             L-1016
                                          
                                       
                                             Luksemburg
                                          
                                       
                           
                                 Ühendkuningriik
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow, MIDDX HA4 4TY,
                                          
                                       
                                             Ühendkuningriik
                                          
                                       
                           
                                 
                                             Eastman Gelatine Corporation, 227 Washington Street,
                                          
                                       
                                             Peabody, MA, 01960 Ameerika Ühendriigid
                                          
                                       
                              
                                 Tšehhi Vabariik
                              
                              
                                 Hamburg
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             Tšehhi Vabariik”
                                          
                                       
                           
               
            
                  2.
               
               
                  III lisa asendatakse järgmisega:
                  
                     „III LISA
                     
                        VETERINAARSERTIFIKAADI NÄIDIS FOTOGRAAFIATÖÖSTUSES KASUTAMISEKS ETTENÄHTUD TEHNILISE ŽELATIINI IMPORTIMISEKS KOLMANDATEST RIIKIDEST
                     
                     
                        Märkused
                     
                     
                                 a)
                              
                              
                                 Veterinaarsertifikaadi fotograafiatööstuses kasutamiseks ettenähtud tehnilise želatiini impordiks koostab ekspordiriik käesolevas III lisas esitatud näidise põhjal. Veterinaarsertifikaadid sisaldavad kinnitusi, mida nõutakse kõikide kolmandate riikide puhul, ja vajaduse korral täiendavaid tagatisi, mida nõutakse eksportiva kolmanda riigi või selle osa puhul.
                              
                           
                                 b)
                              
                              
                                 Iga sertifikaadi originaal koosneb ühest lehest, mis on kahepoolne, või kui vaja läheb enam kui ühte lehte, siis on sertifikaat sellisel kujul, et kõik lehed moodustavad osa ühtsest tervikust ja on jagamatud.
                              
                           
                                 c)
                              
                              
                                 Sertifikaat koostatakse vähemalt ühes ELi selle liikmesriigi ametlikus keeles, mille piiripunktis toimub kontroll, ning vähemalt ühes sihtkohaks oleva ELi liikmesriigi ametlikus keeles. Kõnealused liikmesriigid võivad lubada vajaduse korral muude liidu keelte kasutamist, millele tuleb lisada ametlik tõlge.
                              
                           
                                 d)
                              
                              
                                 Kui sertifikaadile lisatakse lisalehti saadetise osade identifitseerimiseks, käsitatakse kõnealuseid lisalehti samuti sertifikaadi originaali osadena ning igale lehele kantakse sertifikaati väljastava ametliku veterinaararsti allkiri ja pitser.
                              
                           
                                 e)
                              
                              
                                 Kui sertifikaat koos punktis d osutatud lisalehtedega koosneb rohkem kui ühest lehest, märgitakse iga lehe alaossa leheküljenumber (leheküljenumber / lehtede koguarv) ja ülaossa sertifikaadi koodnumber, mille on määranud pädev asutus.
                              
                           
                                 f)
                              
                              
                                 Sertifikaadi originaali peab täitma ja allkirjastama riiklik veterinaararst. Ekspordiriigi pädevad asutused tagavad, et järgitakse nõukogu direktiivis 96/93/EÜ kehtestatud põhimõtetele vastavaid sertifikaadi väljaandmise põhimõtteid.
                              
                           
                                 g)
                              
                              
                                 Allkirja värv peab erinema teksti värvist. Sama reegel kehtib ka pitserite kohta, kuid mitte reljeefpitserite ja vesimärkide kohta.
                              
                           
                                 h)
                              
                              
                                 Sertifikaadi originaal peab olema partiiga kaasas ELi piiripunktist kuni sihtkohaks olevasse fotograafiaettevõttesse jõudmiseni.